สวัสดีค่ะ ทานก๋วยจั๊บญวนเสร็จแล้วก็หาของหวานล้างปากกันต่อค่ะ ๕๕๕ จริงแล้วหาเรื่องทานเค้ก ครั้งก่อนไปสาขาถนนดินสอมาแล้วก็เกิดอาการติดใจค่ะ พอจำไว้มีสาขาจักรพงษ์ด้วย ซึ่งไม่ไกลจากถนนพระอาทิตย์ ก็หากโอกาสไปสาขาถนนจักรพงษ์เลยค่ะ สาขานี้จัดร้านได้น่ารัก น่านั่งค่ะ เพราะน้าหลานอยากทานเค้กค่ะ ก็จัดแจงเดินหาร้าน พอเจอร้านก็เปิดประตูเข้าไปกันเลยทีเดียว แบบไม่ต้องคิดมากเลยค่ะ ๕๕๕ วันนี้มีเค้กไม่มากก็เลยสั่ง

-  Strawberry Mousseline (สตรอเบอรี่มูสลีน) ราคา 120 บาท
   เมนูนี้แต่ละชั้นมีรสชาติที่ต่างกัน แหม่มว่าบางชั้นจะออกรสหวานหน่อยค่ะ แต่พอได้สตรอว์เบอร์รี่ไปก็ลงตัวพอดี
   เลยค่ะ หลานสาวชอบเมนูนี้มากค่ะ 

-  Mille Crêpe (มิลล์เครป) วานิลลามิลล์เครป ราดซอสสตรอเบอรี่ ราคา 110 บาท
   ขอบอกว่ายังอร่อยเหมือนเดิม ได้กลิ่นหอมของวานิลาอย่างชัดเจน และมีความหวานน้อย แหม่มชอบมากเลยค่ะ
   วานิลลามิลล์เครปของที่นี่แหม่มว่าเด่นสุดล่ะค่ะ รสนุ่มลิ้น ไม่หวานไม่เลี่ยน ตัดด้วยซอสสตอเบอรี่เปรี้ยวๆ ทาน
   ง่ายมากค่ะ 

แต่จริงๆ อยากลอง Mille Crêpe (มิลล์เครป) รสอื่นบ้าง เช่น ชาเขียว ช๊อคโกแลต แต่มาทันวนิลาตลอดเลย ยังไงก็ชอบค่ะ อิอิ

สาขาจักรพงษ์ จะตกแต่งร้านสไตส์โบราณหน่อยค่ะ ก็เก๋ไปอีกแบบนะคะ เห็นว่ามีชั้นบนด้วยแต่วันนั้นนั่งทานแต่ด้านล่างแค่นี้ก็ฟินไปกับบรรยากาศและเค้กแล้วค่ะ

Mille Crêpe สาขาถนนจักรพงษ์  Tel: 0-2281-4445 
เวลาเปิดทำการ 10.00 – 22.00 น.
การเดินทาง :  เมื่อมาถึงย่านบางลำพูตรงมาเรื่อย ๆ ตามถนนจักรพงษ์เมื่อมองทางด้านซ้ายมือ จะผ่านตั้งฮั่วเส็งร้านสหกรณ์กรุงเทพและเมื่อพบป้ายรถเมล์ ซึ่งตั้งอยู่ด้านหน้าร้านน้ำพริกนิตยาร้านมิลล์เครปตั้งอยู่ฝั่งตรงข้าม โดยจะอยู่ใกล้กับธนาคารกรุงศรีอยุธยา (อาคารสีขาวเหลือง) หัวมุมซอยรามบุตรี และวัดชนะสงคราม
รถเมล์สายที่ผ่าน: 3 6 9 15 30 64 82 และ 524